**CENU APTAUJA Nr. TNPz 2023/64**

# “Ēkas fasādes daļas remontdarbi Pils ielā 5, Dundagā, Talsu novadā” (atkārtots)

INSTRUKCIJA PRETENDENTIEM

1. **Iepirkuma priekšmets**

# Iepirkuma priekšmets: Ēkas fasādes daļas remonta darbi Pils iela 5, Dundagā, Talsu novadā.

# Darbu apjomi norādīti 1.pielikumā – Darba apjomu tāme.

# Paredzamā līguma izpildes vieta: Pils iela 5, Dundaga, Dundagas pagasts, Talsu novads, LV-3270.

# Paredzamais līguma izpildes laiks: no līguma noslēgšanas brīža līdz 2023. gada 15. septembrim.

# Cenu aptaujā, tiek paredzēts avansa maksājums 20% (divdesmit procentu) apmērā

# Līgums ar šīs cenu aptaujas uzvarētāju tiks noslēgts nekavējoties pēc uzvarētāja noteikšanas.

1. **Piedāvājuma iesniegšanas vieta.**
	1. Piedāvājumu var iesniegt, nosūtot uz e-pastu iepirkumi@talsi.lv līdz **2023.gada  31. jūlija plkst. 09.00.**
	2. Kontaktpersona: Dundagas pagasta pārvaldes vadītājs Andris Kojro, tālr.: 26563742.
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija cenu aptaujas ietvaros nav saistoša.
	4. Iesūtot piedāvājumu pretendentiem **obligāti** jānorāda: Pieteikums Nr. TNPz 2023/64 “Ēkas fasādes daļas remontdarbi Pils ielā 5, Dundagā, Talsu novadā” (atkārtots).
2. **Piedāvājuma noformēšana.**
	1. Pretendents (t.sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Pretendentam pie iesniedzamajiem dokumentiem, pievieno no savas puses aizpildītu, 2.pielikumu – Pretendenta pieteikumu un finanšu piedāvājumu.
	3. Piedāvājumam jāatbilst 1. pielikumam – Darbu apjomu tāme. Pretendentam jāizstrādā un jāiesniedz Lokālā tāme atbilstoši Ministru kabineta 2017.gada 3.maija noteikumiem Nr. 239 noteikumi par Latvijas būvnormatīvu LBN 501-17 “Būvizmaksu noteikšanas kārtība”
	4. Pretendentam iepriekšējo 5 (piecu) gadu laikā (2018., 2019., 2020., 2021., 2022. un 2023. gadā līdz piedāvājumu iesniegšanas termiņa beigām) ir pieredze vismaz 1 (viena) līdzvērtīga līguma izpildē, kura ietvaros veikti ēku remonta darbi. Pie iesniedzamajiem dokumentiem jāpievieno aizpildīta pieredzes saraksta forma (3. pielikums).
	5. Lai izvairītos no kļūdām un telpu vienkāršotie atjaunošanas darbi tiktu plānoti atbilstoši reālajai situācijai, nevis virspusējiem pieņēmumiem vai sākotnējai informācijai, pirms piedāvājuma iesniegšanas no pretendenta puses jāveic objekta apsekošana un pie iesniedzamajiem dokumentiem jāpievieno Apliecinājums par objekta apsekošanu (4. pielikums)
	6. Pēc piedāvājuma iesniegšanas termiņa beigām pretendents nevar grozīt savu piedāvājumu.
3. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
4. **Samaksas nosacījumi:** Par 1.1. punktā veiktajiem remonta darbiem Izpildītājs sastāda nodošanas-pieņemšanas aktu un pēc tā abpusējas parakstīšanas piestāda Pasūtītājam rēķinu. Pasūtītājs samaksā Izpildītājam pēc tā piestādītajiem rēķiniem, tā norādītā bankas kontā 10 (desmit) darba dienu laikā pēc rēķina saņemšanas.
5. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
6. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
7. **Iestāde:**
	1. Pārbaudīs piedāvājumu atbilstību Instrukcijā pretendentam norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Darbu apjomu tāmē norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
8. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un Darbu apjomu tāmē noteiktajām prasībām, kā arī tad ja iesniegtais piedāvājumi neatbildīs pasūtītāja finansiālajām iespējām un citos gadījumos saskaņā ar normatīvajiem aktiem.